# **Poster fra AU Webshop i Navision**

Debitorstamdata, fakturagrundlag, kreditnotagrundlag, samt omposteringer af intern handel fra AU Webshop og IT Webshop overføres til Navision kl. 05:30 på alle hverdage. Overførslen indeholder alle transaktioner som er ”faktureret” eller ”krediteret” i webshoppen siden sidste overførsel.

**Ved handel i IT Webshop:**

Posterne overføres til en sagsfinanskladde og bogføres af servicegruppen.

Sagsfinanskladden udfyldes efter følgende princip:

**Finanskonto:** 220826, internt køb IT Webshop og 220926, internt salg IT Webshop

**Bilagsnummer:** fakturanummeret eller kreditnotanummeret fra IT Webshop, nummerserie WF000000001-WF999999999 og WK000000001-WK999999999

**Sag og sagsopgave på købslinjen:** angives af køberen ved ”betaling” i webshoppen

**Sag og sagsopgave på salgslinjen:** afledes af købslinjen. Hvis der fx betales med en sag og sagsopgave fra Fællesadministrationen, så er sælgeren FA IT. Der er opsat en sag og sagsopgave til hvert IT supportcenter.

**Beskrivelse:** køberens navn + produktnavn fra IT Webshop

## **Ved handel med eksterne kunder:**

Der oprettes en **debitor** i Navision – debitornummeret = kundenummer i AU Webshop, nummerserie WD000000001-WD999999999

Der oprettes en **faktura** via finansmodulet, uden sag og sagsopgave – ekstern bilagsnummer = ordrenummeret i AU Webshop, nummerserie WO000000001-WO999999999


Forhåndstildelt fakturanummer = fakturanummer i AU Webshop, nummerserie WF000000001-WF999999999


Bogføringsfakturanummer er fra den almindelige nummerserie som alle andre fakturaer.

Beskrivelse = produktnavn i AU Webshop

**Indtægten bogføres i finansmodulet uden sag og sagsopgave.**

Man kan finde fakturaen og tilhørende finansposter i Navision ved f.eks. at søge på eksternt bilagsnummer, der starter med WO0\* og klikke på ”Naviger” på den postering man er interesseret i.







Bemærk venligst, at de tilhørende sagsposter ikke teknisk hænger sammen med finansposterne, og fremgår derfor ikke af ovenstående billede.

**Indtægten bogføres i sagsmodulet** via en sagskladde med korrekt sag og sagsopgave – bilagsnummer = ordrenummeret i AU Webshop, nummerserie WO000000001-WO999999999

Beskrivelse = produktnavn i AU Webshop

For at finde sagsposterne for en ordre fra AU Webshop kan man søge på WO0\* eller det konkrete ordrenummer i feltet ”Bilagsnummer” i sagsposterne.





Hvis man navigerer på sagsposten, kan man se, at posten ikke teknisk hænger sammen med posterne i finansmodulet.

For at finde de sagsposter og finansposter, der hører sammen, skal man altså benytte ordrenummeret fra AU Webshop.

**Ved intern handel i AU Webshop:**

Posterne overføres til en sagsfinanskladde og bogføres af servicegruppen.

Sagsfinanskladden udfyldes efter følgende princip:

**Finanskonto:** 220828, internt køb i AU Webshop og 220928, internt salg i AU Webshop

**Bilagsnummer:** fakturanummeret eller kreditnotanummeret fra AU Webshop, nummerserie WF000000001-WF999999999 og WK000000001-WK999999999

**Sag og sagsopgave på købslinjen:** angives af køberen ved ”betaling” i webshoppen

**Sag og sagsopgave på salgslinjen:** opsat på varen

**Beskrivelse:** køberens navn + produktnavn fra AU Webshop